03/04/2020 | Administración LocalMunicipal
Fene
Secretaría
Prórroga da lista de aspirantes a ser nomeados/as ou contratados/as como traballador/a social ao abeiro do RD 463/2020 polo que se declara o estado de alarma para a xestión da situación de crisis sanitaria ocasionada polo COVID-19

ANUNCIO Asunto: PRÓRROGA DA LISTA DE ASPIRANTES A SER NOMEADOS/AS OU CONTRATADOS/AS COMO TRABALLADOR/A SOCIAL AO ABEIRO DO RD 463/2020 POLO QUE SE DECLARA O ESTADO DE ALARMA PARA A XESTIÓN DA SITUACIÓN DE CRISIS SANITARIA OCASIONADA POLO COVID-19 Faise público que por Resolución da alcaldía núm.291/2020, do 27 de marzo, adoptouse o seguinte acordo: “Asunto: PRÓRROGA DA LISTA DE ASPIRANTES A SER NOMEADOS/AS OU CONTRATADOS/AS COMO TRABALLADOR/A SOCIAL AO ABEIRO DO RD 463/2020 POLO QUE SE DECLARA O ESTADO DE ALARMA PARA A XESTIÓN DA SITUACIÓN DE CRISIS SANITARIA OCASIONADA POLO COVID-19 Por Real Decreto 463/2020, do 14 de marzo, o Consello de Ministros declarou o estado de alarma para a xestión da situación de crise sanitaria ocasionada polo COVID-19. Esta norma regula no seu art.6 a xestión ordinaria dos servizos nos seguintes termos: “ Cada Administración conservará las competencias que le otorga la legislación vigente en la gestión ordinaria de sus servicios para adoptar las medidas que estime necesarias en el marco de las órdenes directas de la autoridad competente a los efectos del estado de alarma y sin perjuicio de lo establecido en los artículos 4 y 5. ” Pola súa banda. o art.7 establece unha importante limitación á circulación das persoas, dirixidas a protexer a seguridade e a saúde dos cidadáns. No ámbito do Sector Público é importante ademais sinalar a Disposición Adicional Terceira, xa que en virtude da mesma, os prazos se entenden suspendidos, aínda que o órgano competente poderá acordar, mediante resolución motivada, as medidas de ordenación e instrución estritamente necesarias para evitar prexuízos graves nos dereitos e intereses do interesado no procedemento e sempre que este manifeste a súa conformidade, ou cando o interesado manifeste a súa conformidade con que non se suspenda o prazo, e, ademais, como prevé o apartado 4º da dita Disp. Adic.3ª do RD 463/2020, as entidades do sector público poderán acordar motivadamente a continuación daqueles procedementos administrativos que veñan referidos a situacións estreitamente vinculadas aos feitos xustificativos do estado de alarma, ou que sexan indispensables para a protección do interese xeral ou para o funcionamento básico dos servizos. No DOG núm.50-BIS do 13.03.2020 publicouse a Resolución do 13 de marzo de 2020, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade ao Acordo do Consello da Xunta de Galicia, do 13 de marzo de 2020, polo que se declara a situación de emerxencia sanitaria no territorio da Comunidade Autónoma de Galicia e se activa o Plan territorial de emerxencias de Galicia (Platerga) no seu nivel IG (emerxencia de interese galego), como consecuencia da evolución da epidemia do coronavirus COVID-19. Con anterioridade a esta situación de emerxencia, o 05.12.2016 mediante Resolución da alcaldía núm.1313/2016, aprobouse unha lista de aspirantes para ser nomeados/as ou contratados/as, segundo o caso, como traballador/a social, con vixencia ata o 31.12.2019. A Constitución Española esixe nos seus arts.23.2 e 103.3 o respecto aos principios de igualdade, mérito, capacidade e publicidade en todos os procesos selectivos de acceso á función pública. Tales principios recóllense e se desenvolven no art.55 do RdLex.5/2015, do 30 de outubro, polo que se aproba o texto refundido da Lei do Estatuto Básico do Empregado Público. No eido autonómico, os principios aplicables á selección do persoal ao servizo das administracións públicas aparecen recollidos no artigo 49 da Lei 2/2015 do emprego público de Galicia, sendo os seguientes: a) Igualdade, con especial atención á igualdade de oportunidades entre mulleres e homes e das persoas con discapacidade, b) Mérito e capacidade, c) Publicidade das convocatorias e das súas bases, d) Transparencia e obxectividade no desenvolvemento dos procesos selectivos e no funcionamento dos órganos de selección, e) Imparcialidade e profesionalidade dos membros dos órganos de selección, f) Independencia, confidencialidade e discrecionalidade técnica na actuación dos órganos de selección, g) Adecuación entre o contido dos procesos selectivos e as funcións ou tarefas que se van desenvolver, e h) Eficacia, eficiencia e axilidade, sen prexuízo da obxectividade, no desenvolvemento dos procesos selectivos. Os citados principios quedaron constatados e atópanse presentes nas listas de aspirantes creadas no ano 2016. No actual contexto de crisis sanitaria non resulta posible o desenvolvemento dun novo proceso selectivo que garanta o debido cumprimento dos principios de acceso ao emprego público contidos na normativa vixente. No momento presente, ademáis de ter que dar continuidade aos servizos que se veñen prestando no Departamento de Benestar e Igualdade, como é a información, orientación, asesoramento, acompañamento, etc., segundo as demandas da veciñanza, estase a producir unha acumulación de tarefas debido a que a crise do coronavirus no é só unha emerxencia sanitaria, senón tamén unha emerxencia económica e social, que afecta a familias traballadoras, a persoas maiores, a persoas dependentes…, cuxa atención é necesaria co fin de protexer aos colectivos sociais máis vulnerables fronte á enfermidade. Estes servizos estímanse esenciais para a cidadanía, cuxa prestación débese garantir, e para os que o Concello precisa contratar persoal co fin de reforzar o existente. Logo de ver o disposto no artigo 21.1. m) da Lei 7/1985, do 2 de abril, que habilita ao alcalde para adoptar persoalmente, e baixo a súa responsabilidade, en caso de catástrofe ou de infortunios públicos ou grave risco dos mesmos, as medidas necesarias e adecuadas dando conta inmediata ao Pleno e a normativa anteriormente citada, RESOLVO: PRIMEIRO.- Prorrogar, mentres perdure a situación creada pola declaración do estado de alarma, a vixencia da lista de aspirantes a ser nomeados/as ou contratados/as, segundo o caso, como traballador/a, aprobada mediante Resolución da alcaldía núm.1313/2016, do 05.12.2016. SEGUNDO.- Dar conta da presente resolución ao Pleno na vindeira sesión que celebre. TERCEIRO.- Contra o presente acto, que pon fin á vía administrativa poderase optar por: Interpoñer potestativamente o RECURSO DE REPOSICIÓN ante o mesmo órgano que o ditou no prazo dun mes, significándolles que se se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación por silencio administrativo do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa ante o Xulgado Contencioso-Administrativo de Ferrol, no prazo de dous meses, contados desde o día seguinte ao da notificación da resolución expresa do recurso de reposición, ou no prazo de seis meses, contados desde o día seguinte ao de aquel no que se teña producido a súa desestimación por silencio administrativo. Non obstante, poderase impugnar directamente a resolución ante a orde xurisdicional contencioso-administrativa (artigo 123.1 da Lei 39/2015). A tal efecto, poderase interpoñer RECURSO CONTENCIOSO-ADMINISTRATIVO, no prazo de dous meses, ante o Xulgado Contencioso-Administrativo de Ferrol, sen prexuízo de que se poida exercitar calquera outro recurso que se estime pertinente. CUARTO.- Publicar a presente resolución na páxina web municipal e no BOP da Coruña.” Fene, 27 de marzo de 2020 O alcalde Asdo.: Juventino José Trigo Rey.